आरक्षित वर्ग वाले को आरक्षित वर्ग में ही नौकरी मिलेगी, चाहे सामान्य वर्ग के उम्मीदवारों से ज्यादा अंक हासिल किए हों | दैनिक आज
Home Bharat आरक्षित वर्ग वाले को आरक्षित वर्ग में ही नौकरी मिलेगी, चाहे सामान्य...
आरक्षित वर्ग वाले को आरक्षित वर्ग में ही नौकरी मिलेगी, चाहे सामान्य वर्ग के उम्मीदवारों से ज्यादा अंक हासिल किए हों
लखनऊ, सुप्रीम कोर्ट ने आरक्षित वर्ग में नौकरी के संबंध में एक अहम फैसला सुनाते हुए कहा कि आरक्षित वर्ग के उम्मीदवार को केवल आरक्षित वर्ग में ही नौकरी मिलेगी, फिर चाहे उसने सामान्य वर्ग के उम्मीदवारों से ज्यादा अंक हासिल क्यों न किए हों। सुप्रीम कोर्ट जस्टिस आर भानुमति और जस्टिस एएम खानविल्कर की पीठ ने यह फैसला आरक्षित वर्ग की महिला उम्मीदवार के मामले में दिया है। याचिकाकर्ता ने कोर्ट से गुहार लगाई थी कि उसे सामान्य वर्ग में नौकरी दी जाए, क्योंकि उसने लिखित परीक्षा में सामान्य वर्ग के उम्मीदवारों से ज्यादा अंक हासिल किए हैं।
जस्टिस आर भानुमति और जस्टिस एएम खानविल्कर की पीठ ने कहा कि एक बार आरक्षित वर्ग में आवेदन कर उसमें छूट और अन्य रियायतें लेने के बाद उम्मीदवार आरक्षित वर्ग के लिए ही नौकरी का हकदार होगा। उसे समान्य वर्ग में समायोजित नहीं किया जा सकता।
बता दें कि याचिकाकर्ता दीपा पीवी ने वाणिज्य मंत्रालय के अधीन भारतीय निर्यात निरीक्षण परिषद में लैब सहायक ग्रेड-2 के लिए ओबीसी श्रेणी में आवेदन किया था। इसके लिए हुई परीक्षा में उसने 82 अंक हासिल किए। ओबीसी श्रेणी में दीपा समेत 11 लोगों को साक्षात्कार के लिए बुलाया गया। लेकिन इसी वर्ग में 93 अंक लाने वाली सेरेना जोसेफ को चुन लिया गया। जहां तक सामान्य वर्ग का सवाल था, वहां न्यूनतम कटऑफ अंक 70 थे. लेकिन कोई भी उम्मीदवार ये अंक नहीं ला पाया। दीपा ने इस श्रेणी में समायोजित करने के लिए हाईकोर्ट में याचिका दायर की, जिसे हाईकोर्ट ने निरस्त कर दिया। इसके बाद उसने सुप्रीम कोर्ट का दरवाजा खटखटाया था।
Previous articleशर्मनाक पीएम मोदी की चौकीदारी में पेशाब पीने को मजबूर किसान, जंतर मंतर पर प्रदर्शन कर रहे किसानों ने पिया पेशाब
Next articleलालू यादव को बदनाम करने वाले मोदी को मुख्य सचिव ने दिया झटका कहा – नहीं हुआ कोई मिट्टी घोटाला